মুন্সীগঞ্জ সদর উপজেলা জনস্বাস্থ্য প্রকৌশল অধিদপ্তরের সহকারী প্রকৌশলী হুমায়ূন কবীর আলোকিত বাংলাদেশকে জানান, ধলেশ্বরী নদী থেকে পানি উত্তোলন করে তা শোধন করা হবে। এরপর সেই পানি রিজার্ভে রেখে পরে পাইপ লাইনের মাধ্যমে পানির গ্রাহকের মাঝে সরবরাহ করা হবে। প্রকল্পটি বাস্তবায়নে ঠিকাদার হিসেবে কাজ করছে মেসার্স ইউনুস ব্রাদার্স। আমাদের অফিসের মাধ্যমে ইতোমধ্যে ১০ কোটি টাকার টেন্ডার করা হয়েছে। এই প্রকল্পটি হচ্ছে ডুয়েল সারফেজ। যদি কখনো নদীর পানি খারাপ বা নষ্ট দেখা দেয়, তখন আন্ডার গ্রাউন্ডের ভূ-গর্ভস্থ থেকে পানি উত্তোলন করে পানি গ্রাহকদের মাঝে সরবরাহ করা হবে। তাই মুন্সীগঞ্জ পৌরসভায় কখনোই পানি ঘাটতি হবে না।